open-index/open-wikipedia-markdown huggingface dataset:
מלבי

**מלבי** (בפרסית: **مهلبی**/**محالبی**; בערבית: **مُهلّبية**, תעתיק: מוּהַלבּיה; תעתיק מדויק: מהלביה; שמות נוספים בערבית: **محلبية** (מחלביה)**, مهلبية** (מהלביה), **محلاية** (מחלאיה), **محلبيه** (מחלביה)**, محلبي** (מחלבי)) הוא פודינג מוצק שנהוג ב, הטורקי והיווני, ומוגש כקינוח. המנה פופולרית בכל רחבי המזרח התיכון, ובעיקר בטורקיה, סוריה, ישראל ולבנון.

## היסטוריה
מקור הקינוח אינו ידוע, אך סיפורי עם מייחסים את המצאתו לטבח פרסי אלמוני שבישל עבור מצביא ערבי בן המאה השביעית בשם אל-מוהאלאב אבן אבי סופרה, על שמו נקראת המנה. במקור השם מוהאלביה התייחס לשלוש מנות שונות אך דומות: חלב שהוסמך עם קמח אורז, אורז שבושל עם עוף וחלב, וחביצת ביצים ללא אורז. המתכון הראשון המתועד למנה זו נכתב על ידי אבן סיאר אל-וראק.

בתקופת האימפריה העות'מאנית התקיימו שני מתכונים למאכל, שנקרא בטורקית מוהלבי (טורקית: muhallebi). המתכון המוקדם, המתוארך למאה ה-15 מכיל עוף ומוגש עד היום בטורקיה תחת השם **טבוּק גוֹאסוּ** (מטורקית: **Tavuk göğsü**), והמאוחר יותר, שהופיע לראשונה בשנת 1530, לא כלל עוף ובושם במי ורדים בדומה למלבי המודרני.

## וריאציות
ממוזער|בלמנז' אירופי
את המלבי הנפוץ מכינים כיום על בסיס מים או חלב ומסמיכים אותו עם עמילן תירס. המלבי ממותק ומתובל במי ורדים או מי זהר. לאחר קירור המלבי נקרש וניתן להגישו בכוס או הפוך על צלוחית.
בישראל מוגש המלבי לרוב כשעליו מי ורדים או סירופ גלוקוז אדום בטעם מי ורדים, קוקוס טחון ושברי בוטנים. בנוסף לכך קיימת בישראל גם גרסת פרווה למלבי, אשר עשויה מחלב שקדים במקום חלב רגיל.

למלבי גם גרסה אירופית המכונה בלמנז' (מצרפתית: Blancmange, מילולית: "אוכל לבן") שמתובלת לרוב בתמצית שקדים.

## קישורים חיצוניים

קטגוריה:קינוחים
קטגוריה:פודינג
קטגוריה:המטבח הערבי: קינוחים
קטגוריה:המטבח הישראלי: קינוחים
קטגוריה:המטבח הטורקי: קינוחים
קטגוריה:המטבח הערבי: מאכלי חלב
כשות השדות

שמאל|ממוזער|200px|שטח נגוע בכשות השדות
**כְּשׁוּת הַשָּׂדוֹת** (שם מדעי: *Cuscuta campestris*, בעבר נקרא גם "כשות השדה") הוא צמח טפיל מסוג כשות ממשפחת החבלבליים. מוצאו באמריקה הצפונית, והוא הגיע לישראל בתחילת המאה ה-20.

הצמח חסר עלים. גבעוליו דמויי החוטים, פרחיו ופירותיו כולם בצבע צהוב, הבולט למרחוק בשטחים נגועים.

מקור השם העברי בארמית, והוא מוזכר בתוספתא ובתלמוד: 

ברפואה העממית הערבית בארץ ישראל משמשים מיני כשות לריפוי מחלות בדרכי השתן, ולריפוי סרטן בדרכי העיכול. 

צמח בעל שם דומה, כשותנית, משמש בתעשיית הבירה, (באנגלית: hop), אך הוא שייך לסדרה אחרת, ורדנאים.

## מקורות
* עזריה אלון (עורך), אנציקלופדיית "החי והצומח של ארץ ישראל", משרד הביטחון – ההוצאה לאור, החברה להגנת הטבע, 1983; כרך 11 - צמחים בעלי פרחים ב', הערך "כשות השדה", עמ' 41
* כשות השדות באתר "מרכז הרופאים המומחים"

## קישורים חיצוניים

קטגוריה:צמחים טפיליים
קטגוריה:חבלבליים
קטגוריה:ארץ ישראל: צמחים מטפסים
רוברט פיקלני

** רוברט פיקלני** (צרפתית: **Robert Pikelny**; 9 בפברואר 1904 – 23 ביולי 1986) היה צייר יהודי-צרפתי.

## ביוגרפיה
פיקלני נולד ב-1904 בלודז' שבפולין למשפחה יהודית. ב-1908 עבר להתגורר עם הוריו ב-מוסקבה. החל להתעניין בציור בזכות גלריית טרטיאקוב בעירו; הוריו קנו לו שם רפרודוקציות שקישטו את חדרו בילדותו. כנער הכיר את הזרם החדש של הציירים הרוסים, "Le Valet de Carreau", שהושפעו מסגנון ציור פוביסטי וקוביסטי. הוא למד ציור אצל איליה מקנוב (Ilja Machkoff) מקבוצה זו. 

ב-1922, בגיל 17, נסע לווינה וברלין ואחר כך לפריז כדי ללמוד ציור ב-École de Paris. הוא פגש סטודנטים יהודים נוספים ממזרח אירופה, בהם לזאר וולוביק (Lazare Volovick) וז'אן פוני (Jean Pougny, 1892 - 1956). פוני תמך בו בזמן לימודיו ובתקופה קשה אחר כך, כשחי ערירי בפריז.

במהלך לימודיו אייר וכתב מאמרים על אמנות עבור מספר עיתונים וירחונים. נישא לדוגמנית אליאן סטיינוויל (Eliane Steinville).

במהלך מלחמת העולם השנייה עבר לדרום צרפת, ובתום המלחמה חזר לפריז. בהמשך סייר באיטליה, ספרד וטורקיה. 

סגנונו של פיקלני היה מודרני - Art Moderne. הוא השאיר אחריו ציורים רבים בצבעי שמן על בד וצבעי פסטל.

ב-1999 נערכה במשך חודש תערוכה כללית במוזיאון לארכאולוגיה באיטליה שנקראה "Les début de l'art moderne" (תחילת האמנות המודרנית), בה הוצגו עבודותיהם של הציירים היהודים שלמדו ב-École de Paris, ובהם פיקלני.

## קישורים חיצוניים
* רוברט פיקלני, באתר "École de Paris"

קטגוריה:ציירים צרפתים
קטגוריה:ציירים יהודים
קטגוריה:צרפתים שנולדו ב-1904
קטגוריה:צרפתים שנפטרו ב-1986
אולימפיאדה (יחידת זמן)

[שמאל|ממוזער|250px|שרידי האצטדיון האולימפי ב[אולימפיה]]
שמאל|ממוזער|150px|היאבקות, על כד יווני עתיק
ה**אולימפיאדה** (ביוונית: **Ὀλυμπιάς** – **אולימפיאס**) הייתה מחזור בן ארבע שנים בין המשחקים האולימפיים שנערכו ביוון העתיקה, ששימש בעקיפין בתיארוך השנים. בתקופה המודרנית (החל מסוף המאה ה-19 וראשית המאה ה-20) משמש המונח לתאר את התקופה שמתחילה ב-1 בינואר בשנה שבה מתקיימים משחקי הקיץ האולימפיים (שגם אותם מקובל לכנות בעברית "אולימפיאדה") ומסתיימת ב-31 בדצמבר בשנה שלפני המשחקים הבאים. מאחר שהאולימפיאדה המודרנית הראשונה החלה בשנת 1896, המחזור הראשון של האולימפיאדה החל בשנה זו והסתיים בשנת 1899 וכן הלאה. האולימפיאדה ה-33 החלה בשנת 2024.

## האולימפיאדה ביוון העתיקה

ממוזער|אולימפיאדת לונדון 2012

על פי פוליביוס בספרו "היסטוריה", תקופת ארבע השנים של האולימפיאדה החלה עם המשחקים האולימפיים שנערכו באולימפיה שביוון. 

האולימפיאדה הראשונה נערכה בשנת 776 לפנה"ס ומשנה זו נספרת תקופת האולימפיאדה.
בהתאם לכך, לוח השנה של האולימפיאדה נספר כדלקמן:
: שנה 1 של אולימפיאדה 1 היא שנת 776/775 לפנה"ס,
: שנה 2 של אולימפיאדה 1 היא שנת 775/774 לפנה"ס,
: שנה 3 של אולימפיאדה 1 היא שנת 774/773 לפנה"ס,
: שנה 4 של אולימפיאדה 1 היא שנת 773/772 לפנה"ס,
: שנה 1 של אולימפיאדה 2 היא שנת 772/771 לפנה"ס,
... 
: שנה 3 של האולימפיאדה ה-194 היא שנת 1/2 לפנה"ס,
: שנה 4 של האולימפיאדה ה-194 היא שנת 1 לפנה"ס/1 לספירה,
: שנה 1 של האולימפיאדה ה-195 היא שנה 2/1 לספירה,
: שנה 2 של האולימפיאדה ה-195 היא שנה 3/2 לספירה.

ההיסטוריונים היוונים השתמשו בלוח זה על מנת לתארך את האירועים בתקופתם, אף שלא ברור מתי הפך הלוח ללוח שנה נפוץ ומקובל. 

תקופת האולימפיאדה החלה עם פתיחת המשחקים שנערכו בראש השנה היוונית - הירח המלא הראשון הקרוב ליום הארוך בשנה. בשנת 432 לפנה"ס, עם אימוץ המחזור המטוני שונה מועד תחילת האולימפיאדה.

עם ביטול המשחקים בשנת 394 לספירה, על ידי הקיסר הרומי תיאודוסיוס הראשון, בטל גם השימוש בשיטת האולימפיאדה, אשר הקיסר התייחס אליה כאל שיטה פאגאנית (עבודת אלילים).

ניתן לראות בשנת 1896, בה החלו המשחקים מחדש, את סוף השנה השלישית ותחילת השנה הרביעית של האולימפיאדה ה-668. השנה הנוכחית () היא סוף השנה ה תחילת השנה ה של האולימפיאדה ה-.

## האולימפיאדה בתרבות
**האולימפיאדה** (בצרפתית: **[[ל'אולימפיאד]]**) הוא שמן של מספר אופרות שעלילתן מתרחשת ביוון העתיקה.
## הערות שוליים

קטגוריה:אולימפיאדה
קטגוריה:לוחות שנה
קטגוריה:יחידות זמן
תאומים (סרט)

**תאומים** (באנגלית: **Twins**) הוא סרט קומי משנת 1988 בבימויו של איוון רייטמן ובכיכובם של ארנולד שוורצנגר ודני דה ויטו.

## תקציר העלילה
קבוצת מדענים מנסה סוג חדש של הפריית מבחנה במטרה ליצור את האדם המושלם, כאשר הזרע נלקח ממספר גברים שנחשבים לעילית בתחומם (אתלטים, מדענים וכדומה). שלא כמתוכנן נולדים תאומים שאינם זהים כלל. התאומים מופרדים, התינוק שמיועד להיות "האדם המושלם", ג'וליוס בנדיקט (שוורצנגר), גדל על אי ולומד שפות, ספרות ומדעים. לעומתו, התינוק ה"לא מוצלח", וינסנט בנדיקט (דה-ויטו), נמסר לבית יתומים ולאחר עזיבתו את בית היתומים הוא מסתבך עם העולם התחתון.

ג'וליוס, עוזב את האי על מנת לפגוש את אחיו, ולאחר שהוא מוצא אותו הוא משכנע אותו למצוא ביחד את אמם. במהלך חיפושיהם הם לומדים להכיר האחד את השני. הם מוצאים את מי שחושבים שהיא אמם בכפר אומנים אך מתברר להם שהאישה שהם חושבים לאמם נפטרה. וינסנט גונב מכונית ומגלה במקרה שתא המטען במכונית מכיל המצאה טכנולוגית גנובה שמסייעת בתפעול מטוסים בשווי חמישה מיליון דולר.

וינסנט יוצר קשר עם פושע שמשלם לו על ההמצאה ובעל המכונית שהיה אמור לקבל את הכסף רודף אחרי וינסנט, ג'וליוס שניחן בחוש למצוא את אחיו התאום מוצא אותו וביחד הם מביסים את בעל המכונית מחזירים את הכסף ומגלים שאמם לא נפטרה כפי שחשבו.

## קישורים חיצוניים

קטגוריה:סרטי 1988
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:תאומים באמנות
קטגוריה:אימוץ בתרבות ובאמנות
קטגוריה:סרטי איוון רייטמן
שוחט (פירושונים)

קטגוריה:שמות משפחה עבריים
קטגוריה:שמות משפחה לפי עיסוק
השרירים המעוינים

**השרירים המעוינים** הם שני שרירים בגב: **השריר המעויני הגדול** (TA: Musculus rhomboides major) ו**השריר המעויני הקטן** (Musculus rhomboides minor) המחברים את עצם השכם לעמוד השידרה. קווי המתאר המשותפים שלהם נראים כמעוין. הם פועלים יחד בהנעת עצם השכם לכיוון עמוד השדרה ובסיבובה כך שהחלל הגומתי של עצם השכם יפנה מטה.

## תיאור
תחילתו של השריר המעוין הקטן ברצועת העורף ובזיזים הקוציים של חוליה צווארית שביעית (C7) וחוליה חזית ראשונה (T1). תחל השריר המעוין הגדול בזיזים הקוציים של החוליות החזיות השנייה עד החמישית (T2-T5).

השרירים נאחזים בגבול השדרתי של עצם השכם החל מקוץ השכם ועד לזווית התחתונה.

## עצבוב
השרירים המעוינים מעוצבבים על ידי שורשי העצב הצוואריים הרביעי והחמישי (C4, C5) דרך **עצב השכם הגבי** (Nervus dorsalis scapulae).

## קישורים חיצוניים

מעוינים
ראש ממשלת גאורגיה

**ראש ממשלת גאורגיה** (; סַכַּרתְּווֶלוֹס פּרֵמִייר-מִינִיסטרִי) הוא ראש הממשלה  הגאורגית וראש הרשות המבצעת של גאורגיה. ראש הממשלה מארגן, מכוון ומפקח על ביצועי הממשלה וחותם על החוקים של הממשלה. הוא האחראי למינוי ופיטורי שרים בממשלה. ראש הממשלה מייצג את גאורגיה ביחסי חוץ וחותם על הסכמים בינלאומיים בשם המדינה. הוא האחראי לפעילות הממשלה בפני הפרלמנט של גאורגיה.

המפלגה המובילה בבחירות הפרלמנטריות בוחרת את המועמד לראשות הממשלה. והמועמד צריך לזכות בהצבעת אמון הפרלמנט. לאחר שזכה באמון הפרלמנט ימונה המועמד לתפקיד ראש ממשלת גאורגיה על ידי נשיא גאורגיה.

## היסטוריה
משרד ראש הממשלה נוסד לראשונה בשנת 1918 עם יסוד הרפובליקה הדמוקרטית של גאורגיה והמשרה בוטלה כאשר גאורגיה הפכה לחלק מברית המועצות.

המשרד נוסד מחדש כאשר גאורגיה הפכה עצמאית שוב. בין ה-8 בדצמבר 1995 ו-17 בנובמבר 2004, המשרד נקרא "שר המדינה", ולאחר מכן שמו שונה בחזרה ל"משרד ראש הממשלה".

הוא מאובטח על ידי אנשי שירות אבטחת המדינה המיוחד.

## ראשי ממשלות גאורגיה

## לקריאה נוספת
* דיאטר נוהלן, פלוריאן גרוץ וכריסטוף הרטמן, **[http://books.google.com/books?vid=ISBN019924958X&id=BVFBXa69tWMC&pg=PA404&lpg=PA404&ots=3sroECVk09&dq=Noe+Ramishvili&sig=BAoY3uBVFrjM-a8Sc_b-187kz-0#PPA403,M1 הבחירות באסיה ובפאסיפיק: מדריך נתונים]**, עמ' 403–404, באנגלית 

## קישורים חיצוניים

* 

## הערות שוליים

*
קטגוריה:ממשלת גאורגיה
המנון אוסטריה

**ארץ ההרים, ארץ פלג מים** (בגרמנית: **Land der Berge, Land am Strome**) הוא **[[המנון לאומי|ההמנון הלאומי]] של [[אוסטריה]]**. השיר הפך להמנון אוסטריה ב-22 באוקטובר 1946. מילותיו חוברו על ידי פאולה מולדן, ואת לחנו כתב וולפגנג אמדאוס מוצרט זמן קצר לפני מותו. ישנם הגורסים כי הלחן לא חובר על ידי מוצרט אלא על ידי יוהאן הולצר, שהיה מלחין ובונה חופשי.

## מילות השיר

## מדיה

## ראו גם
* המנון אוסטריה (1929–1938)

## קישורים חיצוניים

* השיר המלא, להורדה בפורמט MP3

קטגוריה:אוסטריה: סמלים לאומיים
אוסטריה
קטגוריה:שירים על אוסטריה
רותי סיני

**רותי סיני** היא עיתונאית ישראלית.

## ביוגרפיה
סיני היא בוגרת החוג למזרח אסיה עם התמחות בסין והחוג לספרות אנגלית באוניברסיטה העברית בירושלים ובעלת תואר שני בעיתונות מאוניברסיטת קולומביה.

היא הייתה כתבת סוכנות הידיעות אי.פי., תחילה בניו יורק, לאחר מכן בישראל ובמשך שבע שנים בוושינגטון, שם כתבה על הפנטגון, על מחלקת המדינה ועל הבית הלבן.

בשנת 1996 החלה סיני לכתוב בעיתון "הארץ". היא ערכה את מוסף "בריאות" ושימשה כממלאת מקום עורך חלק ב' של העיתון. ב-2006 הייתה ממקימי ועד עיתונאי "הארץ".

בין השנים 2001 ו-2009 סיקרה סיני את נושא העבודה והרווחה. בין היתר התמקדה באפליה, פערים סוציו-אקונומיים, אבטלה, עוני, אי אכיפת זכויות עובדים, תוכנית ויסקונסין, עובדים זרים, עובדי קבלן, זכויות נשים וקשישים ועוד. סיני גם מרצה במכללה החברתית כלכלית.

בשנת 2006 (תשס"ו) קיבלה סיני את אות עמותת אומ"ץ על פועלה בתחום החברתי, ואת פרס סוקולוב לעיתונות הכתובה מטעם עיריית תל אביב-יפו.

ב-16 ביוני 2008 קיבלה הודעה על זימון לשימוע לפני פיטורים מ"הארץ" עקב הטחת ביקורת פומבית על התנהלות העיתון, אך לאחר ששורה של ארגונים חברתיים מחו על ההחלטה, החליט עורך העיתון דב אלפון לחזור בו מכוונת הפיטורים.

ב-10 בינואר 2009 פוטרה סיני מ"הארץ". במרץ אותה שנה היא עברה לעיתון "כלכליסט". מדצמבר 2009 הייתה בעלת טור דעות ב-nrg. בחודשים אוגוסט עד דצמבר 2011 שימשה כתבת ופרשנית לענייני חברה ורווחה במעריב עד שפוטרה. היא כיהנה כחברת הוועד המנהל של עמותת ידיד.

עבדה כעורכת בערוץ i24news מהקמתו ב-2013 עד ינואר 2016.

## קישורים חיצוניים

* 
* 
* 
* 
* שאלות ותשובות עם רותי סיני, "הארץ"
* 
* חלופת המכתבים בין עורך הארץ דב אלפון לרותי סיני , וואלה, 16 ביוני 2008
* 
* 

### מאמרים פרי עטה
* 
* 
* 
* מאמרים של רותי סיני, באתר עמותת ידיד
* מאמרים של סיני, באתר nrg מעריב

## הערות שוליים

קטגוריה:זוכות פרס סוקולוב
קטגוריה:זוכי פרס סוקולוב
קטגוריה:סגל הארץ
קטגוריה:עיתונאיות כותבות עברית
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:סגל מעריב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:כתבי רווחה ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מעטפת היום הראשון

[שמאל|ממוזער|300px|מעטפת היום הראשון של בולי [דאר עברי 1 - 6. המעטפה העליונה היא הרשמית, והשנייה הוכנה על ידי סוחרים פרטיים. במעטפה העליונה ניתן לראות גם שאריות של פטרייה שפגעה בבולים.]]
[ממוזער|300px|מעטפת היום הראשון  לציון פתיחת בית הספר [קריית החינוך אורט סינגאלובסקי|אורט סינגאלובסקי בתל אביב, מאי 1958]]
[250px|ממוזער|300px|מכירת מעטפת היום הראשון במהלך [טקס פתיחה|טקס חנוכת כביש דימונה סדום, ב-26 במרץ 1953]]
**מעטפת היום הראשון** או **מעטפת יום ההופעה** (המונח הבינלאומי באנגלית נקרא **FDC**, First Day Cover) היא מעטפה עליה הודבק בול דואר או סדרה של בולי דואר שהוחתמו בחותמת דואר בתאריך יום הופעת הבול והחותמת נושאת את תאריך יום הופעת הבול. חותמת היום הראשון יכולה להכיל את צירוף המילים "חותמת היום הראשון", אבל צירוף מילים זה איננו הכרחי לשלמות הפריט הבולאי. מעטפת היום הראשון היא פריט בולאי המבוקש על ידי אספנים.

השירות הבולאי בישראל הפיק עד מחצית שנת 1956 רק מעטפות יום ראשון עם בולים ללא שובל. גורמים פרטיים, ובעיקר סוחרי בולים, הכינו מעטפות פרטיות עם בולים בעלי שובל. המעטפות הפרטיות הן בדרך כלל יקרות יותר. לדוגמה, על פי קטלוג "מוריה" מעטפת היום הראשון של כל בולי דאר עברי עם שבלים שווה 20,000 ש"ח, מעטפת היום הראשון של סדרת דואר אוויר 1 עם שבלים שווה 48,000 ש"ח, ומעטפת היום הראשון של בול "הנגב" מ-1950 שווה 50,000 ש"ח.

מעטפת היום הראשון של השירות הבולאי היא בדרך כלל מעטפה מאוירת, אבל הדבר אינו הכרחי. לרוב מאייר מעצב הבול גם את מעטפות יום ההופעה. מעטפת יום ראשון עשויה לכלול חותמת נלווית או חותמת מיוחדת.

מעטפת דואר רגילה עליה מודבק הבול והשניים מוטבעים בחותמת עם תאריך יום ההופעה, נחשבת גם היא כמעטפת היום הראשון או מעטפת יום ההופעה.

## קישורים חיצוניים

* מעטפות היום הראשון ישראליות מאויירות משנות ה-50, באתר אאא בית לטיפוגרפיה עברית
* מהי מעטפת יום ההופעה 
* מעטפת יום ההופעה - היסטוריה 
* האגודה האמריקאית למעטפות יום ההופעה

## הערות שוליים

קטגוריה:בולאות
היום הראשון
ו' בטבת

על פי הלוח העברי הקבוע, פרשת בר המצווה של ילד שנולד בו' טבת היא ברוב השנים פרשת ויגש. אבל אם בר המצווה חל בשנה שלמה או כסדרה המתחילה ביום חמישי (שנה מקביעות הכז, השא או השג) פרשת בר המצווה היא פרשת ויחי.

## אירועים היסטוריים
[שמאל|ממוזער|250px|הלוגו של [אפולו 8]]
* ה'תר"ם – זימנס מציג בברלין, לראשונה, את הרכבת החשמלית
* ה'תש"ט – הסתיים מבצע חורב לכיבוש הנגב, המבצע האחרון של מלחמת העצמאות
* ה'תש"י – הכנסת מעתיקה את מקום מושבה לירושלים
* ה'תשי"ג – דוד בן-גוריון מציג את ממשלת ישראל הרביעית בפני הכנסת
* ה'תשכ"א – ועדת השבעה מגישה את מסקנותיה בעניין העסק הביש
* ה'תשכ"ט – אפולו 8, החללית הראשונה שעזבה את שדה הכבידה של כדור הארץ, נחתה בחזרה
* ה'תש"ל – גולדה מאיר מציגה את ממשלתה השנייה (החמש עשרה במנין הממשלות) בפני הכנסת
* ה'תשל"ג – החללית אפולו 17 נוחתת על הירח
* ה'תשל"ד – המערך בראשות גולדה מאיר זוכה בבחירות לכנסת השמינית
* ה'תשס"ד – פירוקו הרשמי של משרד הדתות (הוקם מחדש בה'תשס"ח)

## נולדו
* ה'תרס"ז – רבי יעקב לייזר, האדמו"ר השני מפשעווארסק.
* ה'תרע"ד – רבי אברהם יצחק הכהן קאהן, חתנו של רבי אהרן ראטה ומייסד חסידות תולדות אהרן.
* ה'תשל"א – עידן אלתרמן, קומיקאי, שחקן וזמר ישראלי
* ה'תשמ"ב – ימית סול, שחקנית ישראלית
* ה'תשנ"ב – אסף הרץ, שחקן ישראלי

## נפטרו
* ה'תרמ"ו – הרב מתתיהו שטראשון, רב ליטאי ומייסד ספריית שטראשון.
* ה'תרנ"ט – הרב יחזקאל שרגא הלברשטאם משינובה, אדמו"ר ורב מפורסם בגליציה
* ה'תרע"ח – הרב רפאל זילברמן, רבה הראשי של עדת האשכנזים בצפת.
* ה'תרצ"ג – הרב אלתר ישראל שמעון פרלוב מנובומינסק, אדמו"ר מפורסם בפולין.
* ה'תשע"ג – אמנון ליפקין-שחק, הרמטכ"ל ה-15 של צה"ל ושר בממשלת ישראל (נולד ב-1944)
* ה'תשפ"ה – הרב יוסף גליקסברג, הרב הראשי האשכנזי של גבעתיים וחבר מועצת הרבנות הראשית.

----

* ה' בטבת – ז' בטבת
* טבת

## הערות שוליים

ד06
י06
ז' בטבת

על פי הלוח העברי הקבוע, פרשת בר המצווה של ילד שנולד בז' טבת היא ברוב השנים פרשת ויגש. אבל אם בר המצווה חל בשנה המתחילה ביום חמישי פרשת בר המצווה היא פרשת ויחי.

## אירועים היסטוריים
*  – נאסרו שלושה מראשי היהודים בבבל: ראש הגולה – הונא מרי בר מר זוטרא, רב אמימר בר מר ינוקא ומשרשיא בר פקוד. מאוחר יותר הוצאו להורג (איגרת רב שרירא גאון)
* ד'תתע"א – ממלכת ירושלים הצלבנית כובשת את צידון מידי הפאטמים.
* ה'תרצ"ג – נוסד כפר הס, מושב בשרון
* ה'תשכ"ט – מבצע תשורה: כוח צה"ל פשט על נמל התעופה של ביירות והשמיד 14 מטוסים של חברות תעופה ערביות
* ה'תשנ"ה – יצחק רבין, שמעון פרס ויאסר ערפאת מקבלים את פרס נובל לשלום
* ה'תשס"ב – חתול ראשון משובט
* ה'תשס"ט – ביום השמיני למבצע עופרת יצוקה נכנסו כוחות רגלים של צה"ל לרצועת עזה וביתרו את הרצועה לשלושה חלקים

## נולדו
* ה'תרכ"ו – רבי אברהם מרדכי אלטר האדמו"ר מגור ממייסדי תנועת אגודת ישראל וממקימי רשת בתי הספר לבנות בית יעקב בפולין (נפטר בה'תש"ח)
* ה'תרס"ט – שמעון ויזנטל ציד הנאצים (נפטר בה'תשס"ה)
* ה'תרפ"ו – יפה ירקוני, זמרת ישראלית (נפטרה בה'תשע"ב)
* ה'תרצ"ט – ברט ברמן, פסנתרן הולנדי-ישראלי
* ה'תשי"ד – ענת גוב, מחזאית ישראלית (נפטרה בה'תשע"ג)
* ה'תשכ"ה – בוני גינצבורג, שוער ישראלי
* ה'תשכ"ט – ליאור אשכנזי, שחקן, מדבב ומנחה ישראלי
* ה'תש"ל – שרון חזיז, זמרת ושחקנית ישראלית
* ה'תשל"ד – שי הולצמן, כדורגלן ישראלי

## נפטרו
* ה'ש"ח – רבי יצחק יעבץ, רופא ורב בסלוניקי
* ה'תקל"ז – הרב משה דוד ואלי מפדובה (מבית מדרשו של רמח"ל)
* ה'תק"ם – הרב צבי בן הבעל שם טוב
* ה'תרי"ד – רבי מרדכי יוסף ליינר האדמו"ר הראשון מאיזביצה ראדזין. הקים את חסידות איזביצה ראדזין עם פרישתו מחצר רבי מנחם מנדל מקוצק.
* ה'תרנ"ב – רבי דוד מלובין תלמיד רבי שמואל מקאמינקא
* ה'תרצ"א – הלורד מלצ'ט (אלפרד מונד) נדבן ומדינאי יהודי–בריטי: פעל למען ארץ ישראל והשתתף בהקמת הסוכנות היהודית
* ה'תשכ"ז – הרב עמרם אבורביע, רב העיר פתח תקווה (נולד ה'תרנ"ב)
* ה'תשל"ז – פרופסור שניאור זלמן צייטלין, היסטוריון יהודי אמריקאי
* ה'תשס"ז – גרשון שקד, חוקר ספרות עברית וחתן פרס ישראל
----
* ו' בטבת – ח' בטבת
* טבת

## הערות שוליים

ד07
י07
ט' בטבת

על פי הלוח העברי הקבוע, פרשת בר המצווה של ילד שנולד בט' טבת היא פרשת ויגש אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) ופרשת ויחי אם בר המצווה חל בשנה שלמה המתחילה ביום שני, או בשנה המתחילה ביום שלישי או ביום חמישי.

## חגים ומועדים
* צום תשעה בטבת: תענית צדיקים, שטעמה אינו ידוע בבירור.

## אירועים היסטוריים
שמאל|ממוזער|150px|עזרא קורא את ספר התורה בירושלים
* ד'תתכ"ז – פרעות גרנדה
* ה'תקצ"ח – סמואל מורס מפעיל לראשונה את מכשיר הטלגרף
* ה'תר"ז – איווה מתקבלת כמדינה ה-29 של ארצות הברית
* ה'תרנ"ה – משפט דרייפוס: דרגותיו של אלפרד דרייפוס נשללות ממנו והוא מוגלה למאסר עולם באי השדים
* ה'תשי"ב – הפגנות סוערות נגד הסכם השילומים, במהלכן מיודות אבנים לעבר הכנסת
* ה'תשכ"ד – יצחק רבין מתמנה לרמטכ"ל
* ה'תשנ"ב – העצרת הכללית של האו"ם מעבירה את החלטה 4686, המבטלת את החלטה 3379, וקבעה כי הציונות אינה גזענות
* ה'תשס"ז – סדאם חוסיין, שליט עיראק לשעבר, מוצא להורג בתלייה
* ה'תשס"ט – ביום ה-10 למבצע עופרת יצוקה נהרגים 4 חיילי צה"ל בשני מקרים שונים עקב ירי פגז של טנק צה"ל

## נולדו
* ה'תרמ"ב – ישראל דה האן, קורבן הרצח הפוליטי הראשון בתקופה המודרנית בארץ ישראל (נרצח בה'תרפ"ד)
* ה'תרס"ג – איגור קורצ'טוב, פיזיקאי רוסי, אבי פצצת האטום הסובייטית (נפטר בה'תש"ך)
* ה'תרפ"א – הרב יעקב גלינסקי, מראשי תנועת המוסר בישראל (נפטר בכ"ב בשבט ה'תשע"ד)
* ה'תש"ג – גדעון גכטמן, פסל ישראלי (נפטר ב-ה'תשס"ט)

## נפטרו
* (לפי המסורת) עזרא הסופר, ויש אומרים גם נחמיה, מנהיגי העלייה מבבל בתקופת בית שני
* ד'תתכ"ז – רבי יהוסף הנגיד, וזיר גרנדה ובנו של רבי שמואל הנגיד
* ה'שצ"ב – הרב אברהם חיים שור, מרבני גליציה
* ה'תרל"ט – רבי יהודה בן רבי יעקב הורוביץ, האדמו"ר השני ממעליץ. 
* ה'תש"א – רוברט באדן פאוול, מייסד תנועת הצופים העולמית (נולד ב-ה'תרי"ז)
* ה'תש"ה – הרב חזקיה הכהן רבין, רב ראשי בבוכרה (נולד ה'תרל"ב)
* ה'תשכ"ד – טריסטן צארה, משורר יהודי ממוצא רומני, ממיסדי תנועת הדאדא (נולד ב-ה'תרנ"ו)
* ה'תשכ"ט – טריגווה לי, פוליטיקאי נורווגי, מזכ"ל האו"ם הנבחר הראשון (נולד ב-ה'תרנ"ו)
* ה'תשמ"ג – יעקב יהושע, מזרחן, סופר, חוקר תולדות היישוב ומנהל המחלקה המוסלמית והדרוזית במשרד הדתות.
* ה'תשנ"ו – עלי שכטמן, סופר יהודי, מחשובי סופרי היידיש (נולד ב-ה'תרס"ח)
* ה'תשס"ז – הרודן העיראקי סאדם חוסיין נתלה בבגדאד (נולד ה'תרצ"ז)
* ה'תשפ"א – הרב יהודה הרצל הנקין, פוסק הלכה ישראלי-אמריקאי. 
----

* ח' בטבת – י' בטבת
* כסלו

## הערות שוליים

ד09
י09
י"ח בטבת

על פי הלוח העברי הקבוע, פרשת בר המצוה של ילד שנולד בי"ח טבת היא ברוב השנים פרשת שמות. אבל אם בר המצוה חל בשנה חסרה המתחילה בשבת (שנה מקביעות זחא או זחג) פרשת בר המצוה היא פרשת ויחי. 

## אירועים היסטוריים
* ה'תרע"ח – נוסד הוועד הזמני היהודי הראשון בארץ ישראל, מיד לאחר שהבריטים כבשו את הארץ
* ה'תש"ט – המעפילים שנשלחו לקפריסין מגיעים לישראל
* ה'תש"ל – מבצע תרנגול 53 – כוחות צה"ל משתלטים על תחנת מכ"ם מצרית ומביאים את המתקן לישראל
* ה'תשל"ג – מעל 10,000 הרוגים ברעידת אדמה שפוקדת את ניקרגואה
* ה'תשנ"ו – חוסיין מלך ירדן מגיע לביקור ראשון בתל אביב
* ה'תשס"א – 5,000 הרוגים ברעידת אדמה בעוצמה של 7.7 בסולם ריכטר באל סלוודור
* ה'תשס"ב – מבצע "תיבת נח": חיל הים תופס את אניית הנשק קארין איי
## נולדו
[ממוזער|150px|שמאל|[אברהם שטרן (יאיר)|אברהם שטרן]]
* ה'תרנ"ט – אליהו דובקין, ממנהיגיה של תנועת העבודה בארץ ישראל, חבר הנהלת הסוכנות היהודית וההסתדרות הציונית, מחותמי מגילת העצמאות וממייסדי מוזיאון ישראל (נפטר ב-ה'תשל"ז)
* ה'תרס"ח – אברהם שטרן (יאיר), משורר, מהפכן, ומייסד ארגון המחתרת "לח"י" (נהרג בה'תש"ב)
* ה'תר"ץ – שמואל פלאטו-שרון, איש עסקים וחבר הכנסת
* ה'תרפ"ה – הרב שלמה קרליבך המכונה "הרבי המרקד" (נפטר בה'תשנ"ה).
* ה'תשי"ב – הרב יצחק יוסף, הרב הראשי הספרדי לישראל 
* ה'תשי"ח – דב חנין, חבר הכנסת מטעם חד"ש
* ה'תשכ"ה – יוסי בבליקי, זמר ישראלי וסולן להקת פונץ'
* ה'תשל"א – ענבל פרלמוטר, מוזיקאית ישראלית (נפטרה ב-ה'תשנ"ז)

## נפטרו
*  – ראש הגולה בבבל, רב הונא מרי בר מר זוטרא, ומשרשיא בר פקוד, הוצאו להורג במצוות מלך פרס (איגרת רב שרירא גאון)
* ה'תר"א – רבי צבי אלימלך שפירא מדינוב, האדמו"ר הראשון של חסידות דינוב, ומחבר "בני יששכר". (נולד בה'תקמ"ג)
* ה'תרכ"ו – רבי משה טברסקי, אבי חסידות קוריסטשוב
* ה'תש"י – הרב כלפון משה הכהן מחכמי יהדות תוניס
* ה'תשכ"ב – אוטו לוי, פרמקולוג יהודי-גרמני, חתן פרס נובל לפיזיולוגיה או לרפואה, מגלה האצטילכולין (נולד ב-ה'תרל"ג)
* ה'תשל"ג – הרב אברהם יהושע השל מההוגים החשובים של המחשבה היהודית הדתית של יהדות ארצות הברית במחצית השנייה של המאה ה-20. חוקר מחשבת ישראל ופילוסוף
* ה'תש"ם – דב יוסף, המושל הצבאי של ירושלים בזמן מלחמת העצמאות, שר וחבר הכנסת מטעם מפא"י (נולד ב-ה'תרנ"ט)
* ה'תשפ"ג – הרב שמעון בעדני  ראש כולל תורה וחיים בבני ברק, ונשיא מועצת חכמי התורה של מפלגת ש"ס.
* ה'תשפ"ה – זאב רווח, שחקן, מפיק, תסריטאי, זמר, קומיקאי ובמאי ישראלי (נולד בה'ת"ש)
----

* י"ז בטבת – י"ט בטבת
* טבת

ד18
י18
י"ט בטבת

על פי הלוח העברי הקבוע, פרשת בר המצווה של ילד שנולד בי"ט טבת היא, ברוב השנים, פרשת שמות. אבל אם בר המצווה חל בשנה שלמה המתחילה ביום חמישי (שנה מקביעות השא או השג) פרשת בר המצוה היא פרשת וארא.

## אירועים היסטוריים
[שמאל|ממוזער|250px|פסל המוצב על ידי [קרן קיימת לישראל|הקרן הקיימת ביערותיה, לציון כי המקום יוער על ידי הקרן. צולם ביער הסמוך לצומת המוביל]]
* ה'שפ"ב – 1 בינואר מוכרז כיום הראשון בשנה בלוח הגרגוריאני
* ה'תרמ"ח – מרווין סטון רושם פטנט על קשית השתיה
* ה'תרנ"ח – אמיל זולא מפרסם את "אני מאשים" בעניין פרשת דרייפוס
* ה'תרס"ב – נוסדה הקרן הקיימת לישראל
* ה'תרפ"ד – הוקמה תנועת הנוער בית"ר
* ה'תש"ב – מחנה ההשמדה הראשון הופעל בפולין
* ה'תשט"ו – חייל צה"ל, אורי אילן, מתאבד בשבי הסורי, כדי לא להסגיר סודות. עם החזרת גופתו נמצא עליה פתק בו הוא ניקב את המילים "לא בגדתי התאבדתי"
* ה'תשנ"ב – התפרקות ברית המועצות
* ה'תשפ"ה – הסכם חמאס–ישראל (ינואר 2025)

## נולדו
* ה'תרנ"ט – הרב אלעזר מנחם מן שך. ראש ישיבת פוניבז', מייסד מפלגות ש"ס ודגל התורה ומנהיגה של הקהילה החרדית-ליטאית בישראל (נפטר בט"ז בחשוון ה'תשס"ב)
* ה'תרפ"ח – הרב ישראל דן טאוב, האדמו"ר ממודז'יץ (נפטר ב-ה'תשס"ו)
* ה'תש"ו – הרב ישעיהו הרצל, רבה הראשי של נצרת עילית
* ה'תש"ל – לינוס טורבאלדס, מתכנת, יוצרה של מערכת ההפעלה לינוקס

## נפטרו
* ה'תקע"ג – ר' אריה ליב הלר בעל "קצות החושן"
* ה'תקצ"ז – רבי יעקב בן רבי נפתלי צבי, האדמו"ר הראשון ממעליץ. (נולד ה'תקמ"ד)
* ה'תרצ"א – הרב משה סוקולובסקי, ראש ישיבה ליטאי, נודע על שם ספרו 'אמרי משה'
* ה'תרל"ב – הרב אברהם שמואל בנימין סופר, בנו של החת"ם סופר ויורשו כרבה של פרשבורג וראש הישיבה בה, המוכר בכינויו ה"כתב סופר" על שם ספריו (נולד א' באדר א' שנת תקע"ה)
* ה'תרמ"ט – לורנס אוליפנט דיפלומט בריטי שהגה את התוכנית ליישוב יהודים בארץ ישראל
* ה'תש"ח – חנן זלינגר, מפקד פלוגת חי"ש, נהרג בפשיטה על הכפר בלד א-שייח' (נולד בתרפ"א)
* ה'תשט"ו – אורי אילן, חייל צה"ל שהתאבד בכלא הסורי על מנת לא להסגיר סודות (נולד ב-ה'תרצ"ה)
* ה'תשי"ח – חונה שלביץ', עיתונאי יהודי-ליטאי בכיר (נולד ב-ה'תרע"ה)
* ה'תשס"ה – אלישבע גרינבאום, משוררת ומחזאית (נולדה ב-ה'תשכ"ה)
* ה'תשע"ג – רבי אברהם יעקב פרידמן (השלישי), האדמו"ר מסדיגורה (נולד ה'תרפ"ח)
* ה'תשע"ד – רבי מנדל מאיר מורגנשטרן האדמו"ר מסוקלוב קוצק (נולד ה'תרפ"א)
* ה'תשפ"ו – אורי לופוליאנסקי – מייסד ויו"ר עמותת יד שרה, ראש עיריית ירושלים (נולד ה'תשי"א)
----
* י"ח בטבת – כ' בטבת
* טבת

ד19
י19
שארל דה גול (נושאת מטוסים)

**נושאת המטוסים שארל דה גול** (בצרפתית: **Charles de Gaulle**) היא אוניית הדגל של הצי הצרפתי ונושאת המטוסים היחידה המופעלת על ידו. היא קרויה על שמו של נשיא צרפת לשעבר הגנרל שארל דה גול.

קדמו לה תשע נושאות מטוסים קטנות יותר, והיא הראשונה אשר מופעלת על ידי כור גרעיני מבין נושאות המטוסים הצרפתיות, וכמו כן הראשונה המופעלת על ידי כור גרעיני מחוץ לצי ארצות הברית.

בנושאת המטוסים מוצבים מטוסי דאסו ראפאל M ו-E-2 הוקאיי, והיא מצוידת במערכות אלקטרוניות משוכללות ובטילי אסטר. הנושאת נחשבת לספינת הדגל של הצי הצרפתי, והשנייה בגודלה באירופה אחרי אדמירל קוזנצוב וככל הנראה החזקה ביותר. בסיס האם של שארל דה גול הוא בסיס הצי טולון שבדרום צרפת.

שמה של נושאת המטוסים כפי שקבע פרנסואה מיטראן, נשיא צרפת, היה רישלייה, על שם הקרדינל רישלייה, אך ז'אק שיראק, שהיה ראש הממשלה החליף את השם לשארל דה גול.

בניית נושאת המטוסים הושלמה בשנת 1994. עלותה מוערכת ב-3 מיליארד אירו. היא נמצאת בשירות מאז 2001.

ב-21 בנובמבר 2001 שלחה צרפת את השארל דה גול לאוקיינוס ההודי, במטרה לתמוך במבצע האמריקאי נגד אפגניסטן. כוח המשימה, שכלל את נושאת המטוסים, שלוש פריגטות ומכלית, הפליג ב-1 בדצמבר 2001.

לאחר פיגועי נובמבר 2015 בפריז החליטה צרפת לשלוח את נושאת המטוסים יחד עם כוחות נוספים במסגרת מבצע נחישות טבועה.

באפריל 2020, בעת מגפת הקורונה, נדבקו בנגיף 668 מתוך 1,767 אנשי הצוות ששירתו על נושאת המטוסים.

בדצמבר 2025 אישר נשיא צרפת, עמנואל מקרון, להתחיל בתוכניות לבנות נושאת מטוסים חדשה וגדולה יותר שתחליף את נושאת המטוסים שארל דה גול. הדברים נאמרו על ידי הנשיא לכוחות הצבא הצרפתי שמוצבים באבו דאבי.

ב-3 במרץ 2026, על רקע מבצע שאגת הארי מול איראן, הודיע מקרון על פריסה מחדש של קבוצת התקיפה של נושאת המטוסים למזרח הים התיכון, לאזור קפריסין.

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמצעי לחימה צרפתיים
קטגוריה:נושאות מטוסים גרעיניות
קטגוריה:אוניות מלחמה צרפתיות
קטגוריה:שארל דה גול
חברות הכי טובות

**חברות הכי טובות** הוא מחזה מאת ענת גוב. המחזה מציג את חוויות ההתבגרות לאחר הקמתה של מדינת ישראל מנקודת מבטן של שלוש נערות בתיכון: ללי, סופי ותרצה, ומשלב חוויות התבגרות וערכים בהשתקפות מרכז חייהן.

בשנת 2001 המחזה יצא לאור בהוצאת הקיבוץ המאוחד.

המחזה שימש גם כבסיס לסדרת טלוויזיה. בנובמבר 2006 חברת "HOT" עיבדה את המחזה לסדרת דרמה בת שלושה חלקים.

## הפקות בתיאטרון הישראלי
1. **תיאטרון [[הקאמרי]], [[28 בינואר]] [[1999]]**
* במאית: עדנה מזי"א
* שחקניות: סופי - ענת וקסמן, תרצה - קרן מור, ללי - שרה פון שוורצה, סופי הצעירה - מיטל דוהן, תרצה הצעירה - ליאת גליק, ללי הצעירה - מיכל דביר

2. **[[תיאטרון הספרייה]], [[10 באוקטובר]] [[2009]]**
* במאית: אתי רזניק
* הפקה: תפאורה - זאב לוי, תלבושות - קארין דוד, תאורה - הדס לוז, הדרכה קולית - דפנה מרסר–הדרי
* שחקניות: סופי - נועה גולדברג, תרצה - קטיה זימבריס, ללי - סנדרה שונוולד זילברמן, סופי הצעירה - נעה גורן, תרצה הצעירה - ריקי מרקוביץ / אביגיל ערמון, ללי הצעירה - נטע לי סוקר

3. **[[קופרודוקציה]] בין [[התיאטרון הקאמרי]] ל[[תיאטרון בית ליסין]], [[16 במרץ]] [[2013]]**
* במאי: גלעד קמחי
* הפקה: עיצוב תפאורה - ערן עצמון, עיצוב תלבושות - מוני מדניק, עריכה מוזיקלית - אמיר לקנר, עיצוב תאורה - אורי מורג
* שחקניות: סופי - מיה דגן / רמה מסינגר, תרצה - יעל לבנטל / קרן מרום, ללי - שרית וינו אלעד / הדס קלדרון / אולה שור סלקטר, סופי הצעירה - שמרית לוסטיג / יעל רוחקינד, תרצה הצעירה - דינה סנדרסון / דקלה הדר, ללי הצעירה - כנרת לימוני / טל בלנקשטיין

## קישורים חיצוניים
### על המחזה
* דף ההצגה באתר תיאטרון הקאמרי
* 
* 
* 
* יעקב בר-און, החברות הכי טובות חוזרות, באתר "הבמה", 6 במרץ 2013
* 
* 
* 
* 
* 
* 
* 

### על סדרת הטלוויזיה

* 

## הערות שוליים

קטגוריה:מחזות ישראליים
קטגוריה:סדרות טלוויזיה ישראליות שעלו לשידור בשנת 2006
קטגוריה:סדרות טלוויזיה המבוססות על ספרים
צימקאו

[ממוזער|250px|[קרמבו בציפוי צימקאו]]
**צימקאו** הוא תחליף שוקולד המכיל אחוזים נמוכים מאוד של קקאו ואחוזים גבוהים של סוכר. בניגוד לשוקולד רגיל המכיל חמאת קקאו, הצימקאו מכיל שומן צמחי מוקשה או שומן צמחי מוקשה חלקית ואבקת קקאו (ומכאן שמו), ולכן הוא נחשב תחליף זול יותר המשמש בעיקר לקישוטים דמויי שוקולד, בישול ואפייה זולים (לרוב בשימושים מסחריים, כגון הקרמבו). צימקאו אינו נקרא שוקולד כיוון שאינו מכיל חמאת קקאו.

### שימושים נפוצים בצימקאו
* קישוטים שונים בתבניות מעוצבות כמו אותיות, כתרים, מספרים, דמויות שונות וכולי.
* שימוש בצימקאו כחומר מבודד בין גנאש שוקולד או קצפת לדפי סוכר.

### סוגי צימקאו
היום יש סוגים שונים ובצבעים רבים:
* מטבעות: אולי הצורה הנוחה ביותר לעבודה עם צימקאו היא במטבעות. אפשר להכניס אותם לשקית זילוף ולהמס אותם בקלות רבה.
* חפיסת שוקולד: היום אפשר למצוא גם חפיסת שוקולד של צימקאו. יש צורך לשבור לקוביות לפני תחילת העבודה איתה.

אפשר היום למצוא בחנויות אפייה מתמחות צימקאו פרווה שמתאים לכל סוגי האפייה, וצימקאו חלבי שמכיל כמות מסוימת של אבקת חלב.

נוסף על כל אלה, את הצימקאו אפשר למצוא בשלל צבעים כמו: צימקאו לבן, צימקאו חום, צימקאו ורוד, צימקאו כחול, צימקאו ירוק, צימקאו צהוב ועוד.

## הערות שוליים

קטגוריה:שוקולד
קטגוריה:סוגי שוקולד
קטגוריה:מאכלים תחליפיים
קליק (סרט)

**קליק** (באנגלית: **Click**) הוא סרט קומי-דרמטי ופנטזיה אמריקאי,  בימויו של פרנק קורצ'י. הסרט יצא לאקרנים ברחבי העולם ב-23 ביוני 2006, ובישראל ב-3 באוגוסט 2006. צילומי הסרט נערכו בשנת 2005 בלואיזיאנה ובניו יורק.

## תקציר העלילה
מייקל ניומן (אדם סנדלר), נשוי לדונה (קייט בקינסייל) ואב לשני ילדים. הוריו הם טד וטרודי ניומן.

ניומן עובד לפרנסתו כאדריכל, ומשקיע שעות רבות בעבודתו בתקווה שיפוצה על ידי הבוס שלו (דייוויד הסלהוף). אחרי יום עבודה מתיש, הוא מתיישב על הספה ומפעיל שלטים של דברים שונים, בניסיונו להפעיל את הטלוויזיה. אחרי שלא מוצא אותו - הוא מתייאש ומחליט לקנות שלט אוניברסלי שישלוט על כל המכשירים האלקטרוניים בביתו. ניומן נוהג ברכבו אל החנות "בסט ביי" וכשמגלה שהיא סגורה - ממשיך אל החנות "בד באת' & ביונד" (Bed Bath & Beyond) שם פוגש את מורטי (כריסטופר ווקן) - ממציא משונה הלוקח את ניומן אל ה"דרך שמעבר" למחסן ונותן לו שלט אוניברסלי, שניומן מאמין שהוא שלט רגיל. מורטי הזהיר את מייקל ש"לא ניתן לחזור אחורה".

בהמשך, מגלה מייקל שהשלט שנתן לו מורטי הוא שלט ששולט על החיים של מייקל. על ידי "מהר קדימה" הוא יכול לדלג על רגעים מחייו, על ידי "השתקה" הוא משתיק את הצלילים, ועל ידי "השהה" הוא משהה את הסביבה שלו. השלט, שנראה ככלי מצוין לשליטה על החיים, ולפינוי זמן, מסתבר בהמשך ככלי רע, ששולט על חייו של מייקל ומריץ אותם לסוף חייו, בכמה דקות, כשבמהלך הסרט, עוצרים בנקודות חשובות בעתידו של מייקל. הוא מגלה שפיספס את מותו של אביו, גדילתם של ילדיו, מחלות קשות שעבר ועוד. מייקל מגלה כי מורטי הוא מלאך המוות. לאחר מותו שלו, הוא מתעורר, צעיר, על מיטה בחנות בה קנה את השלט, ומסיק, כי הכל היה חלום. הוא קיבל שיעור חשוב על חייו בעקבות החלום, ונוסע לבית הוריו על מנת לומר להם שהוא אוהב אותם. כאשר הוא חוזר הביתה, הוא אומר אותו הדבר למשפחתו. אז מבחין בשלט על השידה, עם פתק מצורף ממורטי: "כפי שכבר אמרתי לך, לבחורים טובים מגיע שיקרה משהו טוב. ואני בטוח שתעשה את הדבר הנכון הפעם". מייקל מבין כי כל ההתרחשות לא הייתה חלום, אלא שמורטי החזיר את חייו אחורנית והוא נותן לו הזדמנות שנייה. הוא מנסה לזרוק את השלט לפח האשפה והפעם מצליח (בניגוד לפעם הקודמת בה ניסה להיפטר מן השלט ונכשל).

## שחקנים
* **מייקל ניומן** - אדם סנדלר
* **דונה ניומן**, אשתו של מייקל - קייט בקינסייל
* **טד ניומן**, אביו של מייקל - הנרי וינקלר
* **טרודי ניומן**, אמו של מייקל - ג'ולי קאוונר
* **מר אממר**, הבוס - דייוויד הסלהוף
* **מורטי** - כריסטופר ווקן
* **ביל** - שון אסטין
* **קווין או'דויל** - קמרון מונאהן
* **בן ניומן** (כנער) - ג'ונה היל
* **בן ניומן** (גיל 22–30) - ג'ייק הופמן
* **הנסיך חביבו** - רוב שניידר
; הופעות-קמע
* ג'יימס ארל ג'ונס - קריין
* טרי קרוז
* דולורס או'ריורדן ולהקת הקרנבריז

## ראו גם
*כל הזמן שבעולם (סרט)

## קישורים חיצוניים
* 

* פרטים על הסרט באתר "סינרמה"
* פרטים על הסרט באתר "שיפט"

## הערות שוליים

קטגוריה:סרטי 2006
קטגוריה:סרטי קומדיה אמריקאיים
קטגוריה:סרטי מסע בזמן
קטגוריה:סרטי מדע בדיוני ופנטזיה
קטגוריה:סרטי קולומביה
קטגוריה:סרטי האפי מדיסון
החותמים על חוקת ארצות הברית

שמאל|ממוזער|250px|חלק מעמוד ארבע של המסמך המקורי, המציג את חתימותיהם של הצירים
[שמאל|ממוזער|250px|[סצנה ממעמד החתימה על חוקת ארצות הברית, ציור שמן מפורסם המתאר סצנה ממעמד מתן החתימות על חוקת ארצות הברית - צויר על ידי האוורד צ'נדלר כריסטי]]
**החותמים על חוקת ארצות הברית** היו 39 צירים, נציגיהן של תריסר מדינות מתוך 13 המדינות שהרכיבו באותה עת את ארצות הברית. המקום: ועידת פילדלפיה בעיר הנושאת את אותו השם בפנסילבניה. המועד: 17 בספטמבר 1787, יומה האחרון של ועידת החוקה. הראשון שחתם היה ג'ורג' וושינגטון, נציג מדינת וירג'יניה, ולאחר תקופה קצרה נשיאה הראשון של ארצות הברית. אחריו, בזה אחר זה, הוסיפו את חתימותיהם על המסמך המפורסם שלושים ושמונה פוליטיקאים בכירים נוספים.

נציגים מ-12 מדינות חתומים על החוקה. רוד איילנד, המדינה הנותרת, סירבה לשלוח נציג לוועידה. שורה של פוליטיקאים בכירים מיאנו להגיע. תומאס ג'פרסון וג'ון אדמס שירתו כדיפלומטים מעבר לים. סמואל אדמס, תומאס פיין ופטריק הנרי מצאו את שיטת הממשל הנוכחית מתקבלת על הדעת ולכן סירבו להגיע למעמד. בנוסף ל-39 הצירים, גם מזכיר הוועידה, ויליאם ג'קסון, חתם על החוקה; לא כנציג של מדינה זו או אחרת, אלא כעד מטעם הממשל שבא להעיד בשבועה על תקינותן של החתימות.

## רשימת החותמים על פי סדר חתימתם

## ראו גם
* האבות המייסדים של ארצות הברית

## קישורים חיצוניים

* הטקסט המלא של חוקת ארצות הברית.

חותמים על חוקת
קטגוריה:חוקת ארצות הברית
קטגוריה:חוקות
Twisted Transistor

**Twisted Transistor** הוא הסינגל הפותח את האלבום See You on the Other Side של להקת הנו מטאל האמריקאית קורן. הסינגל יצא ב-27 בספטמבר 2005.

כיום השיר נחשב לאחד הלהיטים של קורן. הוא הגיע למקום ה-64 במצעד ה"מיינסטרים רוק" של מגזין הבילבורד. הוא גם אחד מתוך שלושת השירים המזוהים ביותר של קורן, יחד עם Did My Time ו-Freak on a Leash.

השיר הוא השיר הראשון של קורן שבוצע ללא הגיטריסט הוותיק בריאן ולץ'.

בקליפ הווידאו של השיר מתארחים ראפרים מפורסמים: סנופ דוג, ליל ג'ון, אקזיביט ודייוויד באנר.

בין היתר, ארגון ההיאבקות WWE השתמש בשיר הזה כשיר הרשמי של האירוע טאבו טיוסדיי 2005.

## מצעדים

## קישורים חיצוניים

## הערות שוליים

קטגוריה:קורן
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:שירי נו מטאל
רנטה לינגור

**רנטה לינגור** (בגרמנית: **Renate Lingor**; נולדה ב-11 באוקטובר 1975 בקארלסרוהה) היא כדורגלנית עבר גרמנית.

## קריירה במועדונים
לינגור החלה את הקריירה שלה ב-1981 בקבוצת "SV בלנקנלוץ'", וב-1983 היא הצטרפה לקבוצת הנערות של קרלסרוהה. בגיל 14, היא התחילה את הקריירה המקצוענית שלה כאשר החלה לשחק ב-"SC קלינגה סקאץ'" מהבונדסליגה לנשים. אחרי מספר הצעות מקבוצות פאר גרמניות, היא עברה ב-1997 לפרנקפורט, ושם זכתה להכרה בינלאומית רחבה.

## קריירה בינלאומית
לפני שערכה לינגור את הופעת הבכורה שלה בנבחרת גרמניה ב-1995, היא שיחקה 19 משחקים בנבחרת גרמניה עד גיל 20. לינגור היא אחת משחקניות המפתח בנבחרת גרמניה, והיא זכתה עימה בגביע העולם שנערך ב-2003.

## תארים
**מועדון כדורגל פרנקפורט**
* ליגת האלופות לנשים: 2002, 2006
* אליפות גרמניה: 1999, 2001, 2002, 2003, 2005
* הגביע הגרמני: 1999, 2000, 2001, 2002, 2003
**נבחרת גרמניה**
* אליפות העולם: 2003, 2007
* אליפות אירופה: 2001, 2005
* מדליית ארד אולימפית: 2000, 2004

## קישורים חיצוניים

קטגוריה:כדורגלניות גרמניות
קטגוריה:קשריות כדורגל גרמניות
קטגוריה:קשרי כדורגל גרמנים
קטגוריה:כדורגלניות איינטרכט פרנקפורט
קטגוריה:זוכות מדליית ארד אולימפית גרמניות: כדורגל
קטגוריה:גרמניות שנולדו ב-1975
קטגוריה:גרמנים שנולדו ב-1975
ירחי כלה

שמאל|ממוזער|250px|שלט על "ירחי כלה" בבני ברק
**ירחי כלה** הוא שמו של מעמד מתקופת האמוראים והגאונים, כינוס גדול של תלמידים פעמיים בשנה, בחודשי אדר ואלול, כדי לעסוק בלימוד מסכתות אשר נקבעו מראש. מוסד זה נקבע על ידי רב בסורא, ואילו בנהרדעא פעל מוסד חלופי ושמו "שבתא דריגלא".

מטרת ירחי כלה הייתה לאפשר גם לאנשים אשר עובדים בכל ימות השנה, ללמוד בישיבה ולהעמיק את ידיעותיהם בהלכה ובאגדה בחודשי אדר ואלול, בהם לא הייתה עבודה חקלאית רבה, כמו האוניברסיטה העממית של ימינו. 

בראש כל התכנסות עמד "ראש כלה". שניים המוזכרים ככאלה הם: רב נחמן בר יצחק ורב הונא בריה דרב יהושע.

שמו של המפעל הלימודי מתבסס על המשלת התורה לכלה, ובחודשי הלימוד כולם באים לשמוע הדרשה כבאים לראות בחופת חתן וכלה.

## ירחי כלה בימינו
בארץ ובקהילות יהודיות ברחבי העולם, נהוג לשחזר את המעמד, בו מתכנסים אנשים הטרודים לפרנסתם בכל ימות השנה ובאים לתקופת לימוד מרוכזת, הנערכת בדרך כלל בתקופת "בין הזמנים" שלאחר ט' באב.

### מעמדים תורניים
בשנת ה'תשי"ב חידש הרב יוסף שלמה כהנמן את מסורת ירחי כלה בישיבת פוניבז' בבני ברק. בראשות ישיבת ירחי כלה העמיד את מקורבו הרב אברהם צבי לייכטמן, שניהל את המוסד במשך עשרות שנים. לאחר כשישים שנים, בשנת תשע"ד, הפסיק את קיום המנהג הרב אליעזר כהנמן, נכדו של המייסד.

משנת ה'תשל"ד מתקיים מעמד ירחי כלה של חסידות חב"ד לזכרו של הרב לוי יצחק שניאורסון בשטחו של מחנה גן ישראל בניו יורק, בראשות הרב אברהם שם טוב, בהשתתפות רבנים וראשי ישיבות מרחבי תבל. מאז שנת ה'תשס"ו מקיימים חסידי חב"ד בישראל מעמד ירחי כלה בישיבת תומכי תמימים בכפר חב"ד בו נוטלים חלק גם רבנים מחוץ לחסידות.

### מעמדים תרבותיים
בי"ג אדר ה'תש"א (1941) ייסד ברל כצנלסון "ירח כלה" – סמינר המיועד לאוכלוסיית הפועלים, בהשתתפות 138 איש מכל חלקי הארץ, רובם מן ההתיישבות העובדת. מושב הירח התקיים בבית המכון החקלאי של האוניברסיטה העברית ברחובות. הפעילות התנהלה בחוגים, ששלושת העיקריים שבהם עסקו בענייני ההסתדרות, בספרות עברית ובתרבות (עסק בשאלות חגי ישראל). חוגים נוספים עסקו בהיסטוריה יהודית, סוציאליזם ומדיניות.

## ראו גם
* זמן אלול
* "שבתא דריגלא" (בערך שמואל (אמורא))
* בר בי רב דחד יומא

## קישורים חיצוניים
* 
* 
* 
* 
* , מחניים, סיוון ה'תשכ"ג (1963)
* 
* 

## הערות שוליים

קטגוריה:ישיבה: מושגים
קטגוריה:מוסדות לימוד תורניים
קטגוריה:מוסדות יהודיים
קטגוריה:חינוך יהודי
ימי שלישי עם מורי

**ימי שלישי עם מורי** (באנגלית: **Tuesdays with Morrie**)  הוא סרט טלוויזיה זוכה פרס אמי משנת 1999, בכיכובו של ג'ק למון ובהפקתה של אופרה וינפרי. הסרט, המבוסס על הספר באותו שם של מיץ' אלבום, עסק רבות בנושא המוות, והיה אחד האחרונים בהם כיכב ג'ק למון, שנפטר שנתיים אחר כך.

## עלילה
מיץ' אלבום (האנק עזריה) הוא בעל טור ספורט פופולרי בדטרויט, שבמדינת מישיגן ומנחה תוכניות טלוויזיה ורדיו, המבלה את ימיו בנסיעות ברחבי ארצות הברית. ערב אחד, בעודו צופה בטלוויזיה מבחין אלבום במרצה האהוב עליו מהאוניברסיטה, מורי שוורץ (ג'ק למון), שאותו לא ראה מזה שנים, ומחליט לבקרו. הביקור החד-פעמי הופך ביקור שבועי ואלבום לומד ממורי על משמעות החיים. מערכת היחסים שנרקמת בין השניים מאלצת את אלבום להתמודד עם עובדות אותן הדחיק וגורמת לו לשנות את אופן חשיבתו ואת אורח חייו.

## מועמדויות וזכיות
* זוכה ארבעה פרסי אמי (מתוך חמש מועמדויות): סרט טלוויזיה/מיני סדרה הטוב ביותר, השחקן הראשי הטוב ביותר - ג'ק למון, שחקן המשנה הטוב ביותר - האנק עזריה, ועריכה. 
* מועמדות לפרס גלובוס הזהב לג'ק למון, כשחקן הראשי בסרט טלוויזיה/מיני סדרה הטוב ביותר (באותה שנה היה מועמד פעם נוספת באותה קטגוריה על משחקו בסרט "משפט הקופים", עליו זכה בפרס). 
* פרס איגוד השחקנים האמריקני לג'ק למון, ומועמדות לפרס להאנק עזריה, כשחקן המשנה. 
* פרס איגוד הבמאים האמריקני למיק ג'קסון על הבימוי הטוב ביותר של סרט טלוויזיה.

## קישורים חיצוניים

* 

קטגוריה:סרטי 1999
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי טלוויזיה אמריקאיים
קטגוריה:זוכי אמי בפריים טיים: סרט טלוויזיה
קטגוריה:זוכי אמי בפריים טיים: תוכניות: עריכת מיני סדרה או סרט טלוויזיה
קטגוריה:סרטי ג'ק למון
קטגוריה:סרטי מיק ג'קסון
ג'ובאני דומניקו קאסיני

**ג'ובאני דומניקו קאסיני** (באיטלקית: **Giovanni Domenico Cassini**; בצרפתית: **Jean-Dominique Cassini**; 8 ביוני 1625 – 14 בספטמבר 1712) היה אסטרונום איטלקי.

## חייו
קאסיני נולד בפרינאלדו על יד סן רמו איטליה. הוא החל את דרכו כאסטרולוג אך עד מהרה מאס באסטרולוגיה ודבק בגישה הרציונלית שאפיינה את המהפך המחשבתי במדעים בעת הרנסאנס.

לזכותו נזקפות מספר תגליות במערכת השמש. הוא מדד את המרחק למאדים ובכך היה הראשון שמדד מרחק לכוכב לכת ובנוסף אפשר להסיק את המרחק מהארץ לשמש לפי חוק קפלר השלישי, חקר את כוכב הלכת צדק וגילה את הכתם האדום הגדול, וגילה את הרווח הקרוי על שמו בטבעות שבתאי.

במשך כל חייו, עבד קאסיני על יוזמת מיפוי טופוגרפי של צרפת באמצעות טריאנגולציה. את עבודתו המשיכו בנו, ז'אק קאסיני ונכדו, סזאר-פרנסואה קאסיני דה תירי, אשר סיים את העבודה המדוקדקת לבסוף, בשנת 1789 או 1793 - בזמנו, היחס לעבודה היה כאל יצירת אמנות והמפה התפרסמה בשם "Carte de Cassini" (לוח קאסיני).
הוא מת בפריז. על שמו נקראו מכתש קאסיני על הירח ועל המאדים. 

ב-1997 שיגרה נאס"א חללית לחקור את שבתאי וירחיו, שנקראה **[[קאסיני-הויגנס|קאסיני]]**, על שמו.

## ראו גם
* זהות קאסיני - זהות הנוגעת לסדרת פיבונאצ'י שנתגלתה על ידי קאסיני.

## קישורים חיצוניים

* 
* 

## הערות שוליים

קטגוריה:אסטרונומים איטלקים
קטגוריה:אסטרונומים צרפתים
קטגוריה:חברי האקדמיה הצרפתית למדעים
קטגוריה:צרפתים ממוצא איטלקי
קטגוריה:מתמטיקאים איטלקים במאה ה-17
קטגוריה:מתמטיקאים איטלקים במאה ה-18
קטגוריה:ילידי 1625
קטגוריה:נפטרים ב-1712
פרידריך בסל

**פרידריך וילהלם בֶּסֶל** (בגרמנית: **Friedrich Wilhelm Bessel**; 22 ביולי 1784 – 17 במרץ 1846) היה אסטרונום, מתמטיקאי, פיזיקאי וגאודזיסט גרמני.

## חייו
בסל נולד במינדן שבגרמניה. היה הראשון שמדד, בשנת 1838, את המרחק לכוכב. בסל השתמש בשיטת הפרלקסה ומדד בדיוק גבוה את מקומו של הכוכב 61 בברבור. כוכב זה הוא כוכב כפול והוא הכוכב הנראה לעין החמישי מבחינת קרבתו אל כדור הארץ, במרחק של כ-11.4 שנות אור. על מנת למדוד את מרחקו ביצע שתי מדידות בהפרש של חצי שנה על מנת להשתמש במלוא קוטר מסלול כדור הארץ סביב השמש כקו בסיס.

כמתמטיקאי פיתח משוואה דיפרנציאלית מסוימת. זו זכתה לפתרונות קנוניים על ידי ברנולי, והללו הוכללו על ידי בסל ונקראים לפיכך על שמו פונקציות בסל. פתרונות אלה הם בעלי חשיבות רבה בפיזיקה.

כבר בגיל 26 התמנה כמנהל מצפה הכוכבים של אוניברסיטת קניגסברג.

האסטרואיד 1562 נקרא על שמו.

נכדו של בסל, מצד בתו יוהנה מרי, הוא האגיפטולוג והמילונאי הגרמני אדולף ארמן.

## קישורים חיצוניים

* 

קטגוריה:אסטרונומים שעל שמם כוכב לכת מינורי
קטגוריה:מתמטיקאים שעל שמם כוכב לכת מינורי
קטגוריה:מתמטיקאים גרמנים
קטגוריה:אסטרונומים גרמנים
קטגוריה:זוכי מדליית זהב של החברה המלכותית לאסטרונומיה
קטגוריה:גרמנים חברי האקדמיה האמריקאית לאמנויות ולמדעים
קטגוריה:סגל אוניברסיטת קניגסברג
קטגוריה:בעלי תואר דוקטור מאוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:זוכי פרס לאלנד
קטגוריה:גרמנים שנולדו ב-1784
קטגוריה:גרמנים שנפטרו ב-1846
קטגוריה:המהפכה הקופרניקאית
קוני פוהלרס

**קוני פוהלרס** (בגרמנית: **Conny Pohlers**; נולדה ב-16 בנובמבר 1978 בסקסוניה-אנהלט) היא כדורגלנית גרמנית.

## קריירה במועדונים
פוהלרס נולדה למשפחה של שחקני כדורגל: גם אביה וגם אימה היו מלכי השערים של הליגה האזורית. את הקריירה שלה החלה פוהלרס בגיל שבע, כאשר הצטרפה לקבוצת "FSV '67 הלה". בשנת 1994, היא עברה לטורבינה פוטסדאם ושם זכתה להכרה בינלאומית. פוהלרס שיחקה עונה אחת (2002/03) באטלנטה ביט מליגת ה-WUSA האמריקאית, וגם בהפועל חולון הישראלית.

## קריירה בינלאומית
פוהלרס ערכה את הופעת הבכורה בנבחרת גרמניה בשנת 2001, במשחק נגד נבחרת איטליה. באותה השנה, היא כבשה חמישה שערים בשלושת המשחקים הראשונים שלה בנבחרת, וכך שברה את שיאה של היידי מוהר.

פוהלרס הייתה חלק מסגל הנבחרת שזכה בגביע העולם בכדורגל נשים 2003, במדליית ארד באולימפיאדת אתונה (2004) ובאליפות אירופה 2005.

## תארים
**טורבינה פוטסדאם**
* מלכת השערים של ההבונדסליגה: 2002, 2006 
* אליפות אירופה: 2004, 2006 
* הגביע הגרמני: 2004, 2005, 2006 
* ליגת האלופות לנשים: 2005

**נבחרת גרמניה**
* אליפות העולם: 2003
* אליפות אירופה: 2005
* מדליית ארד אולימפית: 2004

## קישורים חיצוניים

* מידע על פוהלרס

קטגוריה:כדורגלניות גרמניות
קטגוריה:חלוצות כדורגל גרמניות
קטגוריה:חלוצי כדורגל גרמנים
קטגוריה:כדורגלניות טורבינה פוטסדאם
קטגוריה:כדורגלניות איינטרכט פרנקפורט
קטגוריה:כדורגלניות וולפסבורג
קטגוריה:כדורגלניות באולימפיאדת בייג'ינג (2008)
קטגוריה:כדורגלניות באולימפיאדת אתונה (2004)
קטגוריה:זוכות מדליית ארד אולימפית גרמניות: כדורגל
קטגוריה:גרמניות שנולדו ב-1978
קטגוריה:גרמנים שנולדו ב-1978
הטרוכרומיה

250px|ממוזער|שמאל|הטרוכרומיה חלקית
[ממוזער|השחקנית [אליס איב לה עין כחולה ועין ירוקה]]
250px|ממוזער|שמאל|הטרוכרומיה בעיני חתול
ממוזער|דוגמה להטרוכרומיה מרכזית
**זגדנות** או **הטרוכרומיה** (שם מלא: הטרוכרומיה אירידיום, באנגלית: Heterochromia iridum) היא תופעה אנטומית בעיניים, שבה קשתית עין אחת היא בעלת צבע שונה מקשתית העין השנייה (הטרוכרומיה מלאה), או מצב שבו חלק מקשתית העין הוא בעל צבע שונה מיתרת הקשתית (הטרוכרומיה חלקית). בעברית, אדם ששתי עיניו בעלות צבע שונה נקרא **זַגְדָן**, **זוּגְדוּס** או **זַגְדוּם**.

## גורם
תופעת ההטרוכרומיה נובעת מעודף או מחסור בפיגמנט מלנין בקשתית, או בחלק ממנה. הטרוכרומיה מועברת בתורשה, אך גם יכולה להיווצר בעקבות מחלה או פגיעה פיזית.

צבע העין ובפרט צבע הקשתית, נקבע בעיקר על פי ריכוז ופיזור פיגמנט המלנין ברקמת הקשתית. מכאן שכל שינוי בכמות המלנין בקשתית העין יתבטא בשינוי צבע העין. השינוי עשוי להתבטא בפיגמנטציית-יתר או בפיגמנטציית-חסר. פיגמנטציית-יתר מופיעה בדרך כלל לצד שגשוג-יתר של תאי הקשתית, בעוד שפיגמנטציית-חסר מופיעה לצד שגשוג-חסר של תאי הקשתית.

## סוגי הטרוכרומיה
ישנם שלושה סוגים של הטרוכרומיה:
*הטרוכרומיה מלאה, בה לכל עין יש צבע נפרד באופן מלא.
*הטרוכרומיה חלקית, בה רק שטח אקראי מהעין מתאפיין בצבע שונה.
*הטרוכרומיה מרכזית, בה השוני בצבע העין נמצא רק במרכז העין קרוב לאישון.

## תפוצה
על אף שתופעת ההטרוכרומיה מוכרת בבני אדם (אלכסנדר הגדול, ועודד קטש למשל) הטרוכרומיה מלאה שבה עין אחת שונה בצבעה מן העין השנייה שכיחה יותר בחיות כגון חתולים (למשל בגזע ואן טורקי), כלבים (ובפרט מגזע האסקי סיבירי), סוסים ותאואים. הטרוכרומיה חלקית היא תופעה נדירה יותר מהטרוכרומיה מלאה ומצויה לרוב כביטוי למומים גנטיים כגון מחלת הירשפרונג (Hirschprung's disease) ותסמונת ורדנבורג (Waardenburg syndrome). והטרוכרומיה מרכזית, נמצאת בעיקר אצל בני אדם בעלי חוסר במלנין התופעה הכימית אינה מעידה דווקא על מחלה אלא עלולה להעיד גם על חוסר במלנין. התופעה אינה מסוכנת.

## חלוקה
בנוסף להבחנה בין הטרוכרומיה מלאה, המשפיעה על מלוא צבע העין, לבין הטרוכרומיה חלקית, ישנו סיווג נוסף, מקובל יותר, המבדיל בין הטרוכרומיה מולדת לבין הטרוכרומיה נרכשת:

***הטרוכרומיה מולדת** - עוברת בתורשה בדרך כלל כאלל דומיננטי של גן אוטוזומי.
***הטרוכרומיה נרכשת** - נגרמת בדרך כלל כתוצאה מפציעה, דלקת, שימוש בטיפות עיניים או גידולים בעין.

## הצגת הטרוכרומיה במדיה
* בסרט "פול בלארט נשאר בווגאס" שומר הקניון פול בלארט ושודד חפצי האמנות וינסנט סופל (ניל מקדונו) מתווכחים מי יותר משוגע ונועז. סופל מצביע על עיניו, שלהן צבעים שונים, כהוכחה לחריגותו.
* בסרט "אקס-מן 2" למוטנט ג'ייסון יש עיניים בעלות צבעים שונים. סימן זה נותר גם כאשר ג'ייסון משנה את פרצופו באמצעות כוחותיו על מנת לתעתע באויביו.
*כמו כן בסרט "אקס-מן: ההתחלה", צ'ארלס אקסבייר הצעיר מתחיל עם בחורה בבר, בכך שהוא מסביר לה על המוטציה שבהטרוכרומיה.
* לדמות אלכס פיירו מהספר "מגנס צ'ייס והאלים של אוסגרד" ישנן עיניים בצבעים שונים.
*בספר "מחוננת" של הסופרת קריסטן קאשור קיימות דמויות ("מחוננים") שמאופיינות בשתי עיניים השונות אחת מהשנייה בצבעיהן, דבר שנותן להם יכולת מיוחדת בתחום כלשהו.
* בסדרת הספרים "שיר של אש ושל קרח" לטיריון לאניסטר יש עין אחת שחורה ואחת ירוקה. אלמנט זה לא נשמר בסדרת הטלוויזיה.

## קישורים חיצוניים

## הערות שוליים

קטגוריה:צבע עיניים
קטגוריה:הפרעות בלובן העין, בקרנית, בקשתית ובגוף הריסני
קנט בק

**קֶנְט בק** (באנגלית: **Kent Beck**; נולד ב-31 במרץ 1961) הוא מהנדס תוכנה אמריקאי, היוצר של מתודולוגיית הפיתוח הזריזה Extreme Programming, ואחד מהיוזמים ומהמחברים של המנשר לפיתוח תוכנה זריז שפורסם בשנת 2001. 

בק כתב וכותב בנושאי תבניות עיצוב ותכנות מונחה-עצמים. בימי השיא של Smalltalk, היה בק אחד החברים הבולטים בקהילת המפתחים בה. בעבודתו המשותפת עם וורד קנינגהם, תרם בק רבות לביסוס תחום הפיתוח הזריז בהנדסת התוכנה, והוא נחשב לאחד החלוצים בו. יחד עם אריך גמא, פיתח בק את JUnit, שיטה וכלי לבדיקות יחידה ב-Java. הכלי הורחב בהמשך לשפות תכנות רבות נוספות ומהווה, נכון לשנת 2007, נדבך יסודי בעבודת התכנות של מתכנתים רבים בעולם.

בק היה בין הראשונים שעשו שימוש שיטתי במתודולוגיה זריזה לפיתוח תוכנה. המתודולוגיה שגיבש, Extreme Programming, היא תוצאה ישירה של ניסיונו בתחום זה. שמה של המתודולוגיה ניתן לה בשל העבודה שהשיטות המשמשות אותה הן מחמירות מאוד, ובעת פרסומה נחשבו כקיצוניות יחסית לשיטות הקיימות בתעשייה. המתודולוגיה, כפי שרומז שמה, מפרטת שורה של טכניקות בתחום התכנות ופחות בתחומים אחרים של הנדסת תוכנה. מערכות המפותחות לפיה הן גמישות מאוד לשינויים, וניתן להרחיבן בקלות ובאופן בטוח. 

לבק תואר שני במדעי המחשב מאוניברסיטת אורגון שבארצות הברית.

## פרסומים עיקריים

* &lrm;Contributing to Eclipse: Principles, Patterns, and Plugins (2003)&lrm;
* &lrm;Test-Driven Development: By Example (2002)&lrm;
* &lrm;Planning Extreme Programming (2000)&lrm;
* &lrm;Extreme Programming Explained: Embrace Change (2000)&lrm;
* &lrm;Kent Beck's Guide to Better Smalltalk : A Sorted Collection (1998)&lrm;
* &lrm;Smalltalk Best Practice Patterns (1996)&lrm;


## קישורים חיצוניים

* הדף של בק במכון "Three Rivers Institute"
* 

קטגוריה:מהנדסי תוכנה אמריקאים
קטגוריה:בדיקות תוכנה: אישים
קטגוריה:בוגרי אוניברסיטת אורגון
קטגוריה:אמריקאים שנולדו ב-1961